Karenus Kristofer Thinn

Karenus Kristofer Thinn (født 19. desember 1850 på Østre Toten, død 24. mars 1942) var en norsk jurist og høyesterettsjustitiarius.
Thinn tok juridikum i 1874, og i 1884 ble han assessor i Oslo byrett. I 1889 ble han utnevnt til statsadvokat i Trondheim, i 1892 lagmann i Hålogaland, Borgarting og Agder. I 1902 ble han utnevnt til ekstraordinær assessor (høyesterettsdommer). Fra 1909 til 1920 var han høyesterettsjustitiarius.

Han ble utnevnt til kommandør med stjerne av St. Olavs Orden.Aftenposten aften – Fhv høyesterettsjustitiarius Thinn er død (25. mars 1942, forsiden)

Han var sønn av sogneprest Bernt Anton Thinn (1819–1881) og Ottine Christine Ottesen (1823–1911), datter av sogneprest Otto Christian Ottesen (1788–1870) og Diderikke Aall (1799–1871). Hans oldefar var Jacob Aall, Borgestad gård. Han var gift med kvinnesakskvinnen Olga Wegner (1858–1943), datter av byfogd Johan Ludwig Wegner og Blanca Bretteville. Hun var barnebarn av godseier Benjamin Wegner og statsminister Christian Zetlitz Bretteville.

Karenus Kristofer Thinn var far til bl.a. høyesterettsadvokat Jakob Thinn.

 Referanser 

 Kilder 
 Store norske leksikon

 Eksterne lenker 
 Lokalhistoriewiki

Kategori:Norske høyesterettsjustitiarier
Kategori:Kommandører med stjerne av St. Olavs Orden
Kategori:Personer begravet på Vestre gravlund
Kategori:Personer fra Østre Toten kommune
Kategori:Dødsfall i 1942